Avis que viuen entre la percepció i la dura realitat

Vader conté un denominador comú que l’uneix als espectacles que s’han vist a Barcelona de la companyia Peeping Tom, Le Salon (2006) i 32 rue Vanderbranden (2012):  l’especial atenció que donen els seus directors Franck Chartier i Gabriela Carrizo a la vellesa i a la decadència dels entorns.

Vader, recau sobre la figura del pare com a eix principal d’aquesta història que succeeix en una llar d’avis, uns ancians que viuen entre tenebres sota les amenaces dels cuidadors i en un món on els records es difuminen i la fantasia es confon en la realitat.
En aquesta antesala de la mor arriba un avi literalment arrossegat per terra pel seu fill que el deixa a la residència amb la promesa que l’anirà a veure el dilluns vinent. Entre crits d’angoixa i una resignació imposada l’avi recupera la seva respiració habitual i entra a formar part d’aquesta comunitat que viu entre tenebres. A poc a poc, Leo De Beul, nom del personatge i de l’actor que magistralment l’interpreta,  emergeix com un ser entranyable amb un caràcter que només conserven aquells avis savis de la vida que, malgrat estar en un pou sense fons, són capaços de provocar moments t irònics, surrealistes i donar respostes amb una picardia quasi infantil.

Franck Chartier i Gabriela Carrizo han sabut donar un colpidor entorn de la història materialitzat per unes altíssimes parets, on només hi ha una diminuta finestra a tocar del sostre, i per unes brutes i petites claraboies. Dins aquest marc lúgubre hi ha situades dues llargues taules, espai on mengen els avis, i un entarimat sobre el qual tenen lloc concerts interpretats sense esme i accions surrealistes. De forma encertada, la història avança sense estridència ni caure en topics, si bé cala i va directe a l’emoció i a crear empatia davant escenes tendres, angoixants i també divertides.
La lentitud dels moviments dels avis contrasta amb el neguit i la gestualitat accelerada dels cuidadors. Una gestualitat sense límits que sobrepassa el llenguatge de la dansa per accedir, en determinants moments, al del contorsionisme. Gran encert el fet de reunir aquestes dues dinàmiques per remarcar els mons oposats d’una història que mostra com els que avui són fills, en un futur no llunyà seran pares, és a dir, ancians.

La interpretació que fan els membres de la companyia és excel·lent i cadascun d’ells, en el rol que han creat, aporten un bon desplegament de matisos. Per part seva, els figurats no es queden enrere i donen una rèplica encertada com a avis que viuen entre la percepció i la dura realitat.
Montse Otzet. Recomana, 17 juliol 2014.

______________________________________________________
Una bella crueldad

De nuevo el colectivo de danza-teatro Peeping Tom, del francés Franck Chartier y la argentina Gabriela Carrizo, cautivó y agredió emocionalmente al público barcelonés con Vader (Pare), fascinante y sobrio trabajo sobre el drama de ser padre y la vida de unos ancianos en un asilo. Es una pieza en la línea de Le Salon (ahí también la vejez) que el grupo belga presentó en el Mercat de les Flors en 2006, pero alejado del imborrable 32 rue Vandenbraden, mejor espectáculo del Grec 2012; aún así, Vader, por ahora, es el espectáculo de danza que más ha convencido.

La noche del miércoles la retina del público que llenaba el Mercat de les Flors quedó atrapada por las desgarradoras imágenes de Vader. El comienzo del espectáculo no puede ser más cruel: un hijo lleva a su padre al asilo arrastrándole por el suelo. El anciano, con alzheimer, magistralmente interpretado por Leo De Beul (pintor de 66 años que nunca había pisado un escenario), se convierte en el protagonista. Su interpretación encierra numerosos registros como demuestra cuando su cuerpo se encorva o cuando sonríe al coquetear con sus compañeras.
De Beul firma la creación, amén de con el resto de integrantes de la compañía, con diez barceloneses entre sesenta y setenta años: algunos se suben al escenario por primera vez; otros solo habían hecho teatro amateur.

La acción de Vader se sitúa en el comedor del asilo. Tratar la decrepitud del ser humano sin caer en el melodrama no es fácil pero Peeping Tom lo logra: desde su sobriedad lo grotesco resulta hermoso. Así, la férrea disciplina que reina en ciertas residencias de ancianos aquí se representa a través de un cuidador vestido de militar. El fragmento en que a un anciano le lavan sus partes íntimas y le ponen el pañal hiere al espectador por lo que significa pero no cae en el tópico. Precisamente ese anciano es el hijo que al inicio lleva a su padre al asilo; a él lo ha llevado su hija.
En cuanto a los seis miembros de la compañía son, a la vez, magníficos bailarines, actores y acróbatas. El baile es violento y dinámico. Sus cuerpos se lanzan en el espacio a una velocidad asombrosa; el suelo es para ellos una pista de aterrizaje, en la que rodillas, codos y cabezas se deslizan como peonzas. Este diálogo rudo, brutal y agresivo también encierra su pincelada de humor, como por ejemplo la secuencia en la que los cuidadores van a servir sopa tailandesa a los ancianos y al destapar la gran olla aparece la cabeza de una bailarina asiática: el espectador se relaja sólo por unos segundos porque el baile de la Peeping Tom es sobrecogedor, cruel, hermoso... inolvidable.
Carmen del Val. El País, 17 juliol 2014

______________________________________________________

Imatges màgiques per amanyagar l'espectador
Peeping Tom és una companyia que amanyaga l'espectador amb unes imatges màgiques (escombres que s'aguanten dretes, bolsos il·luminats que floten, pianos que toquen sols o que absorbeixen un avi), amb un moviment de grans desplaçaments, (que dóna aire, tot i incloure instants d'espasmes de cossos que  s'enganxen, com magnetitzats) i un tema controvertit. Aquest cop es parla del pare, que en realitat és l'avi. O, millor encara, l'intern d'una residència que ningú el va a veure o que, quan hi van, ho fan tot a contrarellotge per evitar les queixes de direcció i, si cal, per denunciar que se li està robant la roba del pare. 

Vader (Pare) es mou en un espai molt abstracte. Podria ser el resultat d'un drama passat pel tamís del somni, o la tragèdia vital d'un home al final de la vida que se la vesteix de personatges tant amigables com fantasmes. Hi ha aquella tendresa que commou, de la fragilitat de la vellesa. De la seva quietud. De les seves pèrdues. Amb canvis d'ambients com els concerts i els balls setmanals al costat de la neteja periòdica de les infermeres. 

És, en definitiva, un cop de puny al cor com ho era el treball de Romeo Castellucci, del fill que estimava un pare, incapaç de frenar el mal de panxa i embrutant-se contínuament, per desesperació d'un fill que no aconseguia sortir mai cap a l'oficina (Sobre el concepte de rostre, en el fill de Déu, Grec 2011). Aquella mirada despullada com la de Pep Pla a Zero (Grec, 2012) en la qual es recordava la tradició japonesa de pujar els avis a dalt del Narayama quan ja feien nosa a casa, perquè morissin amb la pau de la Natura. Peeping Tom ho aborda amb una netedat i una honestedat preciosa. La dansa de Peeping Tom parteix de la circunferència, l'etern retorn. Hi ha precioses i divertides escenes també com la de la cantant de bossa nova que va envellint, a mesura que baixa a l'escenari. O la de la cursa de cadira de rodes per anar enlloc. Hi ha borma i somriure per a il·lustrar commovent la soledat de la vellesa.
Jordi Bordes. Recomana, 17 juliol 2014.

______________________________________________________ 
Les entranyes de la vellesa
Fer-se gran no ha de ser pas una cosa fàcil. I arribar-hi amb una dependència severa com l'Alzheimer, encara ho complica tot més. Les relacions entre un fill i el pare ingressat en una residència amb aquesta patologia és el primer capítol presentat en el Grec 2014 d'un tríptic que la Companyia Peeping Tom està desplegant al voltant de la família. Perquè aquest és el motiu de la peça que es presenta aquests dies a Barcelona: més enllà de la malaltia, es parla de les relacions.

No hi ha espai en un centre de gent gran que pugui resumir de manera més adequada la dualitat emocional de la qüestió: la sala d'actes o moltes vegades anomenada polivalent, on solen reunir-se els usuaris al voltant de la TV, un enginy que no apareix en l'escenografia de Vader (Pare) perquè se substitueix per un entarimat on es fa música en directe i fins i tot se simula un concurs de veu. Al seu voltant, un plegat de figurants convidats per la companyia i els set intèrprets amb la col·laboració especial d’Eurudike De Beul. Espai de trobada que actua, a la manera d'un panòptic de control, de mecanisme d'escolta, de vigília, de control de la soledat i, alhora, de llibertat social.

Hi ha una cosa que destaca per sobre en els muntatges d'aquesta companyia, de qui les darreres produccions que s'han pogut veure aquí són 32 Rue Vandenbranden al Grec 2012 i un any abans A louer a Temporada Alta: el clima general. Una teranyina invisible de relacions corpòries instrumentalitzades pel text i la dansa, a més d'altres disciplines com la mímica, el cant o els equilibris. No es tracta només d'una intencionada aposta per interrelacionar-les. És més aviat la confirmació d'uns cossos, que malgrat envellir, encara mostren pulsió en el gest de la vida. I aquesta, és ben sabut, incorpora el moviment i la paraula. Desig de ser és allò que connecta amb el record: per gaudir el present -per minso que sigui en el temps i les condicions- però sobretot per evocar els desitjos mai resolts. És superlatiu com balla aquesta companyia i el seu estil de personalitat única. Com el control que demostren amb la resta de disciplines artístiques que posen en joc.

Vader (Pare) és pràcticament una sessió de psicoanàlisi exprés: un acusat sentit de culpabilitat que no té aquell fill, sempre mancat de temps, sinó la idea que socialment tenim de la vellesa. Ballarins desplaçant-se per terra, a gran velocitat, en una gest acusat, estrident, deformador d'imatges ideals; desplegant normalment solos que accentuen més encara la sensació de buit, de tècnica acurada, amb frases coreogràfiques intenses, emocionalment envestidores; que lluny de relaxar un diàleg punxant, mordaç, de poques paraules però grans veritats, incomoda per la suspensió narrativa que creen en la peça i que malden per convertir-se en la memòria d'aquella gent gran a qui hem decidit apartar de la realitat acceleradament angoixada en que hem convertit l'existència humana.

Les relacions familiars (o la seva absència més aviat), com a parany, és el pretext d'aquest tríptic de la companyia. I la família, la diana: per pròxima i universal. Les altres dues produccions les podrem veure en futures edicions del Festival. Mentrestant, impertorbable en les seves limitacions, en qualsevol racó del país, un vell, com el protagonista de l'obra, també toca al piano Feelings de Morris Albert, amb la saviesa i la bellesa que només la mirada aliena i estranya cap a aquest món li dona el seu cúmul d'experiències viscudes.
Jordi Sora. Recomana, 17 juliol 2014

______________________________________________________

La fragilitat de la vellesa

Poques vegades un escenari permet abismar-se tan delicadament i cruel alhora en la fragilitat de la vellesa, i de provocar-nos aquella sensació indescriptible —barreja de les emocions i els sentiments més diversos— que ens pot fer viure un film de Haneke (Amour) o Kurosawa (Dersus Uzala), per exemple. El del Mercat de les Flors, dimecres passat, ho va aconseguir. Peeping Tom, la sensacional companyia belga que molts van descobrir fa dos anys al Grec (32 rue Vandenbranden) i alguns al Temporada Alta (A louer) el 2011, en són els responsables, i Vader —peça que enceta una futura trilogia sobre cadascun dels membres del nucli familiar (pare, mare i fills)—, l’obra que ho ha fet possible.

Vader (Pare) ens convida a entrar a la sala d’una residència per a gent gran, un geriàtric asèptic, de parets altíssimes i portes sense sortida, transitat per uns éssers que, de grat o per força, hi han estat abocats. Allà dins, el pèndol del temps oscil·la aleatòriament, de vegades es detura o s’alenteix fins a morir, i el ritme de l’existència es desenvolupa al marge de la tenacitat d’uns costums i hàbits diaris: l’hora dels repassos, de les visites, de retirar-se a l’habitació... La memòria s’esvaeix, es confon i el no-res s’empassa d’una glopada pares i fills que també són pares...

Però Franck Chartier i Gabriela Carrizo saben fins on es pot tensar la corda, de manera que també hi afegiran l’oxigen necessari –un bona dosi d’ironia, d’humor i de tendresa– perquè l’espectador no mori ofegat.

I al costat del dolor, la soledat o la decrepitud que traspuen escenes breus i tan admirables com la de la jove i bonica cantant que en pocs minuts arriba a la vellesa o la que plasma la feixuga tasca de calçar-se i descalçar-se, hi descobrirem la viva tossuderia a renunciar al que injustament el temps vol prendre, la veu, la música, l’amor... la voluntat d’aferrar-se a la passió que pot despertar un piano, o la deliciosa coqueteria d’un Léo rendit al seu estol d’admiradores.

Harmònicament sincronitzats i desplegant tècnica i sensibilitat, actors, cantants i ballarins confegeixen un excel·lent muntatge fruit d’un treball llarg i laboriós que, evidentment, després es reflecteix a l’escenari.
Núria Sàbat. Recomana, 18 juliol 2014

______________________________________________________
Quan el passat esdevé present

Vader colpeix, et sacseja i et deixa clavat a la butaca. Una joia visual que a través de la dansa i el text ens submergeix en un món de records i somni. La història se situa en una trista (o potser real?) residència de gent gran amb parets altes i llum artificial, una mena de soterrani entre el món dels vius i el dels morts. La companyia Peeping Tom llança una crítica ferotge a una societat que aparca a la gent gran quan, per edat o malaltia, comencen a requerir la nostra ajuda. Sense adonar-nos que un dia aquests joguets vells i antiquats serem nosaltres. És aquest el cuc que, més de vint-i-quatre hores després de veure Vader, encara rossega i ens devora per dins.
En aquest món d’ultratomba passat i present es mesclen fins a tornar-se indiscernibles. És real o és un somni? Vader (Pare) se situa entre la percepció i la realitat, on el món, com diu Franck Chartier, sembla tenir sentit només en la mesura que és l’encarnació d’un record. Al meu entendre, però, l’espectacle va més enllà de la vellesa i intenta apropar-se a la boirosa ment d’un malalt d’alzheimer. Quan el passat esdevé present i el mirall ens mostra la cara d’un desconegut. I el ritme d’aquestes memòries distorsionades  és, evidentment, lent i pausat com els gestos dels protagonistes. Uns records que prenen forma a través de la dansa i del moviment i per tant esdevenen, encara que sigui per uns segons, realitat palpable. Cal destacar que tot encaixa, no només dansa i text, i que llum, vestuari, espai formen part d’un tot indissoluble.
Vader ens ensenya la decadència de la vida a través de la bellesa. Peeping Tom han embolcallat aquesta primera part de la trilogia sobre la família en una atmosfera màgica convertint-la, sens dubte, en una joia visual. I al final, fins i tot la mort té un regust poètic.

Aída Pallarès. Recomana, 18 juliol 2014.

______________________________________________________ 
‘Vader’, una espiral sense poder hipnòtic

La companyia belga de dansa i teatre Peeping Tom ha tornat a la ciutat de Barcelona i ha entusiasmat els seus fans, tot i que el nou espectacle mostri problemes de dramatúrgia. Això sí, les poques estones de ball són realment espectaculars, sorprenents.
La llar d’avis de Peeping Tom té la pàtina decadent de tantes i tantes que hi ha en pisos o torres del nostre entorn on s’aparquen les persones grans que la societat ha decidit que ja no serveixen. En aquest sentit, l’obra l’encerta de ple i expressa el dolor i la solitud dels avis. La denúncia de l’abandó és contundent i molt apropiada. Més encara perquè en aquesta residència impera la por.

La introducció de l’espectacle i els primers vint minuts són realment deliciosos. Però com si no sabés per on tirar, el director, Franck Chartier, va omplint els minuts amb jocs banals lligats al presumpte imaginari d’un dels residents, i la monotonia, la rutina terrible dels geriàtrics, s’apodera també de l’espectacle. Vader, doncs, ens situa en un lloc i després evoluciona com en una espiral sense poder hipnòtic. Com dèiem al principi, hi ha moments de dansa impactant protagonitzats pels superbs ballarins Hun-Mok Jung i Yi-Chun Liu; altres de tristos, commovedors, al voltant de Leo de Beul, i també unes atmosferes captivadores.
Deixin-me que recordi l’espectacle Sul concetto di volto nel figlio di Dio, que es va veure fa tres anys al Teatre Lliure en el marc del Grec dirigit per Romeo Castellucci. Després d’allò, el tema de la decadència per l’edat admet poques variacions.
Santi Fondevila. ARA, 18 juliol 2014

______________________________________________________

Humorístic, tendre i irònic retrat de la vellesa

Fantástico Peeping Tom en su humorístico, tierno e irónico retrato de la vejez. En Vader (Pare), que inicia una trilogía sobre la familia, la aplaudida compañía belga lleva su danza y talento a una residencia de ancianos, adonde Leo, el septuagenario padre del título, llega arrastrado por el hijo. Se confunden presente y pasado; la realidad y los pensamientos de un Leo que intentará agarrarse a la vida –al piano con el que recobra la ilusión (interpretando Feelings) o seduciendo a un grupo de mujeres aduladoras– y acabará limpiando a escobazos (en boca del hijo) los trapos sucios de su memoria. La doble vida que llevó, con el abandono de la familia y una ristra de amantes.

A los conflictos paterno-filiales, el director Franck Chartier quiso agregar la denuncia social, tras conocer en Bruselas un asilo donde a los ancianos les enterraban en vivo en un sótano. De ahí una escenografía de altísimos muros y con unos pequeños ventanales que en uno de los gags limpia una escoba extralarga. La fantasiosa puesta en escena convierte la residencia en una sala de fiestas, con músicos de pega e ingeniosos números de humor absurdo que dibujan la cruel realidad del deterioro físico y mental; la fragilidad, la demencia y la soledad de la tercera edad. Así, vemos cómo una joven y bella cantante va envejeciendo durante su canción hasta acabar compitiendo con Leo en una carrera en silla de ruedas, y, en otro solo, una bailarina se retuerce compulsivamente sobre su cuerpo para intentar calzarse y descalzarse.

El mensaje nos llega y conmueve envuelto en mágica poesía, en un festival para los sentidos a cargo de los excelentes y multidisciplinares intérpretes. Bolsos iluminados que flotan, discursos en idiomas ininteligibles, bailes de yos y unos soberbios bailarines que arrastran por el suelo su danza acrobática, desmelenada y contorsionista. El escaso texto alimenta la culpa y la crítica (como cuando aparece un atolondrado hijo que solo tiene media hora para visitar al padre o se anuncian por el interfono las estrictas normas de la residencia). Al final, Leo, pasadas las cuentas con el hijo y con sus recuerdos, volverá al piano para desaparecer en él. Poético adiós de un maravilloso montaje que tendrá su continuación en Moeder (Mare) y Kinderen (Nens).
Imma Fernández. Recomana, 18 juliol 2014

______________________________________________________ 

Una realitat on passen coses extraordinàries

Dur, irònic, divertit, tendre i, per sobre de tot, contundent és Vader (Pare) de Peeping Tom dirigits per Franck Chartier amb dramatúrgia de Gabriela Carrizo. És també la primera part d'una trilogia sobre pares, mares i fills de la prestigiosa companyia belga en una coproducció internacional que s'inaugura amb aquest espectacle impressionant. Com en altres produccions de la companyia, l'espai escènic —el lloc— esdevé instrument principal i caixa de ressonància de l'espectacle: un espai creat sobre referents reals però amb subtils deformacions que li confereixen un punt d'oníric, com si d'una obra de René Magritte es tractés. En aquesta ocasió el lloc és l'espai social d'una residència d'avis: menjador, sala d'estar i petit teatre; un espai només en aparença normal perquè aviat entendrem que l'única llum "natural" procedeix d'unes claraboies i d'uns alts finestrons tan bruts com impracticables. De antic color verd hospitalari, les altíssimes parets donen un aire lúgubre a l'estança. Al fons i en alt, una porta amb un retall de vidre esdevé una talaia d'observació d'allò que esdevé a la sala. L'espai on conviuen residents, cuidadors i visites és un espai de trobada de realitats diverses, però, sobre tot, és el lloc on s'enfronten Cronos i Kairós: el temps com a successió implacable i el moment just/oportú (el temps de la creació, del joc, de la fantasia, de la màgia, també del record). Aquesta batalla mitològica està encarnada aquí per un fill que arrossega literalment al seu pare (Leo De Beul) a la residència, el lliura a les urpes de la institució i li promet anar a visitar-lo tots els dilluns durant mitja hora. Actors que s'interpreten a si mateixos, objectes que cobren vida, ballarins/contorsionistes, personatges que es transformen en d'altres i una banda sonora popular -amb una interpretació molt particular- són convocats per interpretar tant els rituals  quotidians com les fantasies dels personatges. Emparats en un joc d'ocultació magistral, els Peeping Tom ens introdueixen en una realitat on passen coses extraordinàries, quasi màgiques, que ens deixen bocabadats. I malgrat això, Vader no deixà de ser una emocionant reflexió sobre la vellesa i el trànsit cap a la mort.
Iolanda G. Madariaga. Recomana, 19 juliol 2014

______________________________________________________ 

Noranta minuts sublims

La vejez, esa de la que todos huimos, algunos estirada tras estirada que no evita nada y otros excusándose que todo está en nuestra cabeza, envejece el cuerpo pero no las ganas de vivir, algo parecido a lo que les pasa a los protagonistas de este montaje. Peeping Tom nos sumerge dentro del mundo de las residencias geriátricas, del abandono de los hijos a los padres (sin que estos tengan en mente que algún día, no muy lejano, serán ellos los abandonados), la soledad, la necesidad de compañía y de seguir siendo alguien importante para alguien.

La dramaturgia mezcla sabiamente los diálogos con la danza. Una danza imposible, Yi-Chun Liu hace suyo todo el escenario y en breves momentos nos encandila con su elasticidad increíble y sus movimientos rápidos y fugaces, un contrapunto a lo que está pasando en un segundo plano en el escenario.

Aunque la escenografía no es nada del otro mundo, la elección sonora del espectáculo te hace recordar momentos especiales de la vida de cada espectador. Todo el mundo tiene recuerdos de las canciones que van sonando, y en algunos momentos la fibra es tocada, aunque desde el principio sabes que no saldrás de la misma manera que has entrado.

Noventa minutos sublimes. Una combinación perfecta entre lo que se cuenta y lo que te imaginas que te golpea el cerebro el corazón pero también el estómago. Una sensación de disfrute del espectáculo que choca con todas las sensaciones y sentimientos que despierta. Y sales de la sala y te topas con la realidad, pero ¿qué realidad?
Elisa Díez. Recomana, 20 juliol 2014.

______________________________________________________

